text: Sådan arbejder politiet ved den dansk-tyske grænse
  12 maj 2011 kl. 14.48
  Politiet har intensiveret opklaring af grænseoverskridende kriminalitet.
  I forbindelse med den udvidede grænsekontrol kommer her en redegørelse for, hvordan politiet arbejder idag.
  I Padborg arbejder 100 betjente i Udlændingekontrolafdelingen.
  De arbejder især med at afsløre smugling af narko, varer eller mennesker.
  Desuden assisterer de f.eks SKAT ved razziaer ved grænsen.
  Fra februar har politikredsen sammen med Rigspolitiet intensiveret indsatsen med opklaring af grænseoverskridende kriminalitet - især begået af kriminelle fra Østeuropa.
  Flere og flere udenlandske kriminelle pågribes i udlandet med tyvekoster, som kommer fra Danmark. Det sker i tæt samarbejde med Rigspolitiet, de øvrige politikredse og politiet i de lande, hvor pågribelsen sker.
  